CELEX: E2007P0005
Language: et
Date: 2007-04-04 00:00:00
Title: Hagi, mille Private Barnehagers Landsforbund esitas 4. aprillil 2007 EFTA järelevalveameti vastu (Kohtuasi E-5/07)

9.8.2007   
            
            
               ET
            
            
               Euroopa Liidu Teataja
            
            
               C 186/61
            
         Hagi, mille Private Barnehagers Landsforbund esitas 4. aprillil 2007 EFTA järelevalveameti vastu
   (Kohtuasi E-5/07)
   (2007/C 186/10)
   Private Barnehagers Landsforbund, mida esindasid Peter Dyrberg ja Ingvald Falch advokaadibüroost Schjødt (aadressil Dronning Mauds gt 11, Oslo, Norra), esitas 4. aprillil 2007 EFTA kohtule hagi EFTA järelevalveameti vastu.
   Hageja taotleb, et kohus:
   
               1.
            
            
               tühistaks EFTA järelevalveameti 27. veebruari 2007. aasta otsuse nr 39/07/COL munitsipaalpäevahoidude riikliku rahastamise kohta Norras ning
            
         
               2.
            
            
               mõistaks EFTA järelevalveametilt välja menetluskulud.
            
         Õiguslik ja faktiline taust ning hagi toetuseks esitatud asjaolud.
   
               —
            
            
               Hageja on eralasteaedade ühendus Norras.
            
         
               —
            
            
               Hageja väidab, et Norra lasteaedade rahastamise süsteem kujutab endast riigiabi, mis on EMP lepinguga kokkusobimatu.
            
         
               —
            
            
               EFTA järelevalveameti 27. veebruari 2007. aasta otsuses nr 39/07/COL on öeldud, et kõnealune süsteem ei kujuta endast riigiabi, sest lasteaedu ei saa pidada ettevõtjateks ja kõnealune meede ei mõjuta piiriülest kaubandust. Lisaks sellele jõudis EFTA järelevalveamet järeldusele, et juhul, kui tegemist on abiga, on see EMP lepinguga kokkusobiv vastavalt lepingu artikli 59 lõikele 2.
            
         
               —
            
            
               Hageja väidab, et EFTA järelevalveamet:
               
                           —
                        
                        
                           jättis täitmata oma kohustuse algatada ametlik menetlus;
                        
                     
                           —
                        
                        
                           tõlgendas ja kohaldas vääralt EMP lepingu artikli 59 lõiget 2 ja artikli 61 lõiget 1;
                        
                     
                           —
                        
                        
                           rikkus järelevalve- ja kohtulepingu artiklit 16, milles on sätestatud kohustus põhjendada otsust, ja hea halduse põhimõtet, eelkõige kohustust hinnata juhtumit erapoolikult ja põhjalikult.